wickkiey/tamil-wikipedia-chunked huggingface dataset:
# தென்னிந்திய பிலிம்பேர் விருதுகள்

## தமிழகத் திரைப்படத்துறை

### நிறுத்தப்பட்ட விருதுகள்

- சிறந்த நகைச்சுவையாளருக்கான பிலிம்பேர் விருது – தெலுங்கு: 2002 முதல் 2006 வரை
- சிறந்த எதிர்நாயகனுக்கான பிலிம்பேர் விருது – தெலுங்கு: 2002 முதல் 2006 வரை
# யூக்ளிடிய வகுத்தல்

எண்கணிதத்தில் **யூக்ளிடிய வகுத்தல்** (*Euclidean division*) என்பது இரு முழு எண்களின் வகுத்தலைக் குறிக்கிறது. இரு முழுஎண்களின் வகுத்தலின் விளைவாக ஒரு ஈவும் மீதியும் கிடைக்கின்றன. இவ்வாறு பெறப்படும் ஈவும் மீதியும் தனித்தவை என்பதையும், அவற்றுக்கான சில பண்புகளையும் தருகின்ற தேற்றமொன்று உள்ளது. முழுஎண் வகுத்தலின் படிமுறைத் தீர்வுகள், இரு முழுஎண்களை வகுத்து ஈவையும் மீதியையும் கணக்கிட உதவுகின்றன. அவற்றுள் நெடுமுறை வகுத்தல் மிகவும் அறியப்பட்ட ஒன்றாகும். முழுஎண்கள் குறித்த பல கேள்விகளுக்கு, யூக்ளிடிய வகுத்தலும் அதைச் செய்வதற்கான படிமுறைத்தீர்வுகளும் அடிப்படையாக உள்ளன. இரு முழுஎண்களின் மீப்பெரு பொது வகுத்தி காண்பதற்குப் பயன்படும் யூக்ளிடிய படிமுறைத்தீர்வையும், மீதியை மட்டுமே கருத்தில் கொள்ளும் சமானம், மாடுலோ nஐயும் இதற்கு எடுத்துக்காட்டாகக் கூறலாம்.
# யூக்ளிடிய வகுத்தல்

## உள்ளுணர்வுவழியான எடுத்துக்காட்டு

9 துண்டுகள் கொண்ட ஒரு உணவுப்பண்டத்தை 4 பேருக்குச் சமமாகப் பிரிக்கவேண்டுமெனில், யூக்ளிடிய வகுத்தலின் படி, 9 ஐ 4 ஆல் வகுக்கக் கிடைக்கும் ஈவு = 2; மீதி = 1. எனவே ஒருத்தருக்கு 2 துண்டுகள் வீதம் நால்வருக்கும் பகிர்ந்தளித்த பின்னர் 1 துண்டு மீதியிருக்கும்.  
வகுத்தலின் எதிர்மாறுச் செயலான பெருக்கலைக் கொண்டு இதைச் சரிபார்க்கலாம்:
ஒருவருக்கு 2 துண்டுகள் வீதம் 4 பேருக்குக் கொடுக்கப்பட்டது எனில், 4 &times; 2 = 8 துண்டுகள் அளிக்கப்பட்டு விட்டன; ஒன்று மீதமுள்ளது. எனவே மொத்தத் துண்டுகள் 4 &times; 2 = 8 + 1 = 9. அதாவது 9 = 4 × 2 + 1.  
இதனைப் கீழுள்ளவாறு பொதுமைப்படுத்தலாம்:  
*a* எண்ணிகையிலான துண்டுகளை *b* நபர்களுக்குச் சமமாகப் பகிர்ந்தளிக்கும்போது ஒவ்வொருவருக்கும் *q* துண்டுகள் (ஈவு) கிடைத்தது போக *r* (< *b*) துண்டுகள் மீதமிருக்கும்.  
:*a* = *bq* + *r* .
9 துண்டுகள் கொண்ட ஒரு உணவுப்பண்டத்தை 4 பேருக்குப் பதில் 3 பேருக்குச் சமமாகப் பிரித்தால், ஒவ்வொருவருக்கும் 3 துண்டுகள் கிடைக்கும். மீதியிருக்காது. இங்கு மீதி = 0. இந்த வகுத்தலில் 3 ஆனது 9 ஐச் சரியாக வகுக்கிறது எனப்படும். மேலும், 3 ஆனது 9 இன் வகுஎண் எனப்படும்.  
எதிர்ம முழுஎண்களுக்கும் யூக்ளிடிய வகுத்தலை நீட்டிக்கலாம்:
: −9 = 4 × (−3) + 3. எனவே −9 ஐ 4 ஆல் வகுத்தால் ஈவு = ; மீதி = 3
# யூக்ளிடிய வகுத்தல்

## தேற்றம்

தரப்பட்ட இரு முழுஎண்கள் , , எனில்,
:
என்ற முடிவை நிறைவுசெய்யும் இரு தனித்த இரு முழுஎண்கள் , இருக்கும். மேலும்,
:, என்பது இன் தனிமதிப்பைக் குறிக்கும்  
இத்தேற்றத்திலுள்ள நான்கு முழுஎண்களில், வகுபடுஎண்; வகுஎண்; ஈவு; மீதி.  
வகுபடுஎண், வகுஎண் கொண்டு ஈவையும் மீதியையும் கண்டுபிடிக்கும் செயலானது, வகுத்தல் அல்லது யூக்ளிடிய வகுத்தல். எனில் வகுத்தல் வரையறுக்கப்படவில்லை (பூச்சியத்தால் வகுத்தல் வரையறுக்கப்படாத ஒன்று)
# யூக்ளிடிய வகுத்தல்

## எடுத்துக்காட்டுகள்

- *a* = 7, *b* = 3, எனில், *q* = 2, *r* = 1, (7 = 3 × 2 + 1).
- *a* = 7, *b* = −3, எனில், *q* = −2, *r* = 1, (7 = −3 × (−2) + 1).
- *a* = −7, *b* = 3, எனில், *q* = −3, *r* = 2, (−7 = 3 × (−3) + 2).
- *a* = −7, *b* = −3, எனில், *q* = 3, *r* = 2, (−7 = −3 × 3 + 2).
# யூக்ளிடிய வகுத்தல்

## நிறுவல்

இத்தேற்றத்தின் நிறுவல் இரு பகுதிகளைக் கொண்டுள்ளது:
1. *q* , *r* உள்ளமைக்கான நிறுவல்
1. *q* , *r* இன் தனித்தன்மையை நிறுவல்
# யூக்ளிடிய வகுத்தல்

## நிறுவல்

### முதற்பகுதி

;வகை 1
:<math>a \ge 0 , b > 0 </math>  
:<math>a = bq_1 + r_1 </math> என்பதை நிறைவு செய்யக்கூடிய இரு எதிர்மமில்லா எண்கள் <math>q_1 , r_1 </math> என்க. (எடுத்துக்காட்டாக, <math>q_1 = 0 , r_1 = a</math>)
:இதில் <math>r_1 < b </math> ஆக இருந்தால் தேற்ற முடிவு உண்மை.
:மாறாக <math>r_1 > b </math> எனில்,
:<math>a = bq_2 + r_2 , 0 \le r_2 < r_1 </math> நிறைவு செய்யும் வகையில் <math>q_2 = q_1 + 1 , r_2 = r_1 - b </math> ஐக் காணலாம்.
:இதிலும் <math>r_2 > b </math> எனில்,
:மேலுள்ள முறையில் தொடர்ந்தோமானால், ஒருநிலையில்
:<math>a = bq + r , 0 \le r < b </math> என்பதை நிறைவு செய்யக்கூடிய <math>q = q_k , r = r_k </math> இரண்டையும் காண முடியும்.  
எனவே தேற்றமானது <math>a \ge 0 , b > 0 </math> எனில் தேற்றம் நிறுவப்படுகிறது. அத்துடன் ஈவு மற்றும் மீதியைக் கணிக்கடுவதற்கான ஒரு எளிய வகுத்தல் படிமுறைத் தீர்வும் கிடைக்கிறது. எனினும் இத்தீர்வுமுறைக்கு *q* படிகள் தேவைப்படும்.  
;வகை 2:
:<math>b < 0 </math>  
:<math>b' = -b, q' = -q </math> என எடுத்துக்கொண்டால்,
:<math> a = bq + r </math> ஆனது <math>a = b'q' + r </math> எனவும், <math> 0 \le r < |b| </math> ஆனது <math> 0 \le r < |b'|</math> ஆகவும் மாறும். எனவே, *b* < 0 இன் வகை, ஏற்கனவே நிறுவப்பட்ட முதல் வகையாக மாறிவிடுகிறது.  
;வகை 3
:<math>a < 0 , b > 0 </math>,
:<math> a' = -a, q' = -q - 1, r' = b - r </math> என எடுத்துக்கொண்டால்,
:<math> a = bq + r </math> ஆனது <math>a' = bq' + r' </math> எனவும், <math> 0 \le r < |b| </math> ஆனது <math> 0 \le r' < |b|</math> ஆகவும் மாறும். எனவே இந்த வகை ஏற்கனவே நிறுவப்பட்ட முதல் வகையாகிவிடுகிறது.
# யூக்ளிடிய வகுத்தல்

## நிறுவல்

### தனித்தன்மை

:<math>a = bq + r, \quad 0 \le r < b </math> ஐ நிறைவு செய்யும் <math>q, r </math>
:<math>a = bq' + r', \quad 0 \le r' < b </math> ஐ நிறைவு செய்யும் <math>q' , r' </math> உள்ளன என்க.  
: <math> 0 \le r < |b|, </math> <math>-|b| < -r' \le 0 \quad</math> இரண்டையும் கூட்ட,
: <math>-|b| < r - r' < |b| \quad</math> எனக் கிடைக்கிறது. அதாவது,
: <math> |r - r'| < |b| </math>  
:<math>a = bq + r </math> , <math>a = bq' + r' </math> இரண்டையும் கழிக்க,
: <math>b(q - q') = (r -r') </math> கிடைக்கிறது.
: எனவே <math> |r - r'| </math> ஐ <math>|b|</math> வகுக்கும்.
: <math>|r - r'| \not = 0 </math> எனில் <math> |b| \le |r - r'| </math>ஆகும். இது முந்தைய சமனிலியோடு முரண்படுகிறது.
: எனவே <math>r = r' </math> ; <math>b(q - q') = 0 </math>
: <math>b \not = 0 </math> என்பதால், <math>q = q' </math>  
எனவே *q*, *r* இன் தனித்தன்மை நிறுவப்படுகிறது.
# மியான்மரில் விவசாயம்

**மியான்மரில் விவசாயம்** *(Agriculture in Myanmar)* (மியான்மர், பர்மா என்றும் அழைக்கப்படுகிறது) ஒரு முக்கியமான தொழிலாகும். மொத்த உள்நாட்டு உற்பத்தியில் 60 சதவீதம் விவசாயத்தில் இருந்தே கிடைக்கிறது. நாட்டில் உள்ள தொழிலாளர்களில் 65 சதவீதம் பேர் விவசாயிகள் ஆவர். முன்னொரு காலத்தில் பர்மாதான் அதிக அளவில் அரிசி ஏற்றுமதி செய்யும் நாடாக இருந்தது. அரிசி இப்பொழுதும் முக்கிய விவசாயப் பொருளாக இருக்கிறதுமேலும் கால்நடைகள் உணவு மற்றும் உழைப்பு ஆகியவற்றுகாக அதிகமாக வளர்க்கப்பட்டன இவ்வாறு தயாரிக்கப்பட்ட நிலத்தில் இடப்பெயற்சி முறையில் அல்லது நாற்றங்கால் அமைத்து பிடுங்கி நடுதல் என்பது ஒரு வகை பயிரிடல் முறையாகும். பயிரிடப்பட வேண்டிய நிலப்பகுதியில் காடாக முளைத்திருக்கும் களைத் தாரவரங்களை முதலில் தீயிட்டு கொளுத்துகிறார்கள். பின்னர் இந்நிலப்பகுதிகள் சிலகாலம் பயன்படுத்தப்பட்டு அம்மண்ணில் உள்ள சத்துப்பொருட்கள் பயன்படுத்தப்படுகின்றன. இதைத்தொடர்ந்து நிலத்த்தில் எந்தவித நடவடிக்கையும் மேற்கொள்ளாமல் விட்டு நடப்பட்டவை தானாக வளர அனுமதிக்கப்படுகிறது. முதல் மூன்று ஆண்டுகளில் வளரத்தொடங்கும் தாவரங்கள் 10 முதல் 20 ஆண்டுகளில் இரண்டாம் நிலை காடுகளாக உருவாகின்றன
.
# மியான்மரில் விவசாயம்

## கால்நடைகள்

பர்மாவில் உள்ள விவசாயிகள் உணவுக்காகவும் வயல்களில் உழைப்பதற்காகவும் கால்நடைகளை வளர்த்தனர். மாடுகள், எருமைகள், ஆடுகள், செம்மறிகள், கோழிகள், மற்றும் பன்றிகள் கால்நடைகளில் அடங்கும். எருதுகளும் எருமைகளும் நாடு முழுவதும் பணி விலங்காக பயன்பட்டன. பெரும்பாலான கால்நடைகள் வறண்ட வடக்குப் பகுதிகளில் வளர்க்கப்பட்டன. மேய்ச்சல் நிலங்களில் விவசாயிகள் ஆடுகளைப் பாலுக்காக வளர்த்தனர்.
# மியான்மரில் விவசாயம்

## மீன் பிடித்தல்

பர்மாவின் உணவு உற்பத்தியில் மீன் பிடித்தல் ஒரு நியாயமான பகுதியை ஈடுசெய்தது. உப்பு நீர் மற்றும் நன்னீர் ஆகிய இரண்டு நீர்நிலைகளிலும் மீன்பிடித்தல் தொழில் நடைபெற்றது. பர்மிய நன்னீரில் கிட்டத்தட்ட 300 வகையான மீனினங்கள் காணப்படுவதாக மதிப்பிடப்பட்டுள்ளது. இவற்றில் சிலவகை மீன்கள் குறிப்பிட்ட ஒருசில பகுதிகளுக்கே உரியனவாக இருந்தன . வடக்கு பர்மாவில் உள்ள இந்தாவ்கை ஏரியில் கிடைக்கும் கடல்குதிரை வகை மீன் இதற்கு உதாரணமாகக் கூறலாம். கருவாடு எனப்படும் உலர்த்தப்பட்ட மீன்கள் பர்மிய உணவின் ஒரு பகுதியாகும். இவையே புரத உணவுக்கு ஆதார மூலமாகவும் பர்மாவில் கருதப்படுகிறது.
# லோரி மாகாணம்

**லோரி மாகாணம்**, ஆர்மீனியாவின் மாகாணங்களில் ஒன்று. இது நாட்டின் வடபகுதியில், ஜியார்ஜியாவின் எல்லையை ஒட்டி அமைந்துள்ளது. இங்குள்ள பெரிய நகரமான வனாட்சோர், இதன் தலைநகரம் ஆகும். இங்கு ஸ்டெபனாவன், அலாவெர்டி, ஸ்பிட்டாக் ஆகிய மற்ற நகரங்களும் குறிப்பிடத்தக்கவை. இந்த மாகாணத்தில் உள்ள சனாகின் மடாலயம் உலகப் பாரம்பரியக் களம் ஆகும்.
# லோரி மாகாணம்

## வரலாறு

இந்த மாகாணத்தின் பெரும்பகுதி பண்டைக்கால ஆர்மீனியாவின் தாஷிர் என்ற ஆட்சிப் பகுதிக்குள் இருந்தது.
# லோரி மாகாணம்

## புவியியல்

இந்த மாகாணம் 3,789 சதுர கிலோமீட்டர் பரப்பளவில் அமைந்துள்ளது. இது ஆர்மீனியாவின் நிலப்பரப்பில் எட்டில் ஒரு பங்கு ஆகும். இதைச் சுற்றிலும் டவுஷ் மாகாணம், கோட்டாய்க் மாகாணம், அரகத்சாட்ன் மாகாணம், ஷிராக் மாகாணம் ஆகியவை அமைந்துள்ளன. இந்த மாகாணம் ஜியார்ஜியாவின் குவெமோ கார்த்லி என்னும் பகுதியுடன் எல்லையை கொண்டுள்ளது.  
இந்த மாகாணத்தின் பெரும்பரப்பு மலைப்பாங்கானது. இங்கு ஜவாகேட்டி, பாசும், பம்பாக், குகர்க், ஹலாப், சோம்கேட்டி ஆகிய மலைத்தொடர்கள் உள்ளன.  
இந்த மாகாணத்தில் டெபெட் ஆறும், அதன் துணையாறுகளும் பாய்கின்றன. இங்கு கடுங்குளிரும், மிதமான வெப்பநிலையும் நிலவுகிறது.
# லோரி மாகாணம்

## பொருளாதாரம்

லோரியில் செம்பை வெட்டியெடுக்கும் சுரங்கங்கள் உள்ளன. அவற்றில் அலாவெர்டி, அக்தலா, ஷாம்லுக், தெகுட் ஆகிய இடங்களில் பெரிய சுரங்கங்கள் உள்ளன. தாஷிர் நகரத்தில் வெண்ணெயும், பிற பால்பொருட்களும் உற்பத்தி செய்யப்படுகின்றன. கட்டிடத்துக்கு தேவையான அடிப்படைப் பொருட்கள் வனாட்சோரில் கிடைக்கின்றன. சுற்றுலாவின் மூலம் கணிசமான வருவாய் கிடைக்கிறது.
# லோரி மாகாணம்

## கல்வி

வனாட்சோரில் வனாட்சோர் அரசுப் பல்கலைக்கழகம், மிகிதட் கோஷ் ஆர்மீனிய-ரஷிய பன்னாடுப் பல்கலைக்கழகம் ஆகியன உள்ளன. யெரெவான் அரசுப் பல்கலைக்கழகம், ஆர்மீனிய தொழில்கல்விப் பல்கலைக்கழகம் ஆகியவற்றின் கிளைகள் இங்குள்ளன.
# லோரி மாகாணம்

## மக்கள்

இங்கு 235,537 மக்கள் வசிக்கின்றனர். இவர்களில் 111,675 ஆண்கள், ஏனையோர் பெண்கள் ஆவர். இந்த மாகாண மக்கள் தொகை, ஆர்மீனிய மக்கள்தொகையில் 7.8% ஆகும். இவர்களில் 137,784 மக்கள் (58.5%) நகர்ப்புறங்களிலும், ஏனையோர் ஊரகப் பகுதிகளிலும் வசிக்கின்றனர். இந்த மாகாணத்தில் எட்டு நகரங்களும், 105 கிராமங்களும் உள்ளன. வனாட்சோர், அலாவெர்டி, ஸ்டெபனாவான், தாஷிர், அக்தலா, துமன்யன் ஆகியவை நகரங்களாகும்.  
இங்கு வாழும் மக்களில் பெரும்பான்மையானோர் ஆர்மீனிய இனத்தைச் சேர்ந்தவர்கள் ஆவர். இவர்கள் ஆர்மீனிய திருத்தூதர் திருச்சபையை சேர்ந்தவர்கள். ரஷ்யர்களும் சில பகுதிகளில் வசிக்கின்றனர். இங்கு கிரீக் மொழி பேசும் மக்களும் வசிக்கின்றனர்.
# லோரி மாகாணம்

## விளையாட்டு

கால்பந்து, எறிபந்தாட்டம் ஆகிய விளையாட்டுகள் பிரபலமாக உள்ளன. வனாட்சோர், அலாவெர்டி, அக்தலா, துமன்யன் ஆகிய இடங்களில் கால்பந்து விளையாட்டு அரங்கங்கள் உள்ளன. மாகாணத்துக்கு உட்பட்ட போட்டிகளில் நகரங்களை முன்னிறுத்தி விளையாடும் அணிகள் உள்ளன.
# லோரி மாகாணம்

## சுற்றுலாத் தலங்கள்

கேய்ட்சன் கோட்டை, கயான் கோட்டை, அக்தலா கோட்டை, லோரி கோட்டை, சனாகின் பாலம், யக்தன பாலன், சேத்வி கோட்டை ஆகியவை இங்குள்ளன.  
இங்கு ஓட்சூன் தேவாலயம, புனித ஜார்ஜ் தேவாலயம், ஹொரோமேய்ர் மடாலயம், ஹினெவங்க் மடாலயம், சனாகின் மடாலயம், ஹக்பாட் மடாலயம், கோராகேர்ட் மடாலயம், கன்னி மரியாள் ஆலயம, குயுலகரக் தேவாலயம் ஆகிய ஆலயங்கள் அமைந்துள்ளன.  
இந்த மாகாணத்தில் குயுலகரக் சரணாலயம், மர்கஹோவிட் சரணாலயம, ஸ்டெபனாவான் சரணாலயம், வனாட்சோர் தாவரவியல் பூங்கா ஆகியவையும் உள்ளன.
# லோரி மாகாணம்

## படக் காட்சியகம்

<>  
</>
# விக்கிப்பீடியா:உங்களுக்குத் தெரியுமா/நவம்பர் 18, 2015

<div id="mp-dyk-img">  
</div>
- **தில்வாரா கோயில்** , 1219 மீட்டர் (4000 அடி) உயரத்தில், அம்பாஜி மலையிலிருந்து, அபு மலைக்கு பாறைகளை எடுத்து சென்று கட்டப்பட்ட, பளிங்கு கற்களாலான ஜெயின் கோவிலாகும்.
- **மோவின் அளவுகோல்** என்பது தனிமங்களின் கடினத் தன்மையை அளக்க உதவும் அளவுகோலாகும்.
- இயேசுவின் பிறந்த நாளை திசம்பர் 25 என்று குறித்து, விழாக் கொண்டாட முடிவுசெய்தவர் திருத்தந்தை **முதலாம் ஜூலியுஸ்** என்று கருதப்படுகின்றது.
# பிணைவடக் கம்பம்

**பிணைவடக் கம்பம்** (guyed mast) என்பது தனது உறுதிக்காக பிணை வடங்களில் தங்கியுள்ள மெல்லியதும் உயரமானதுமான ஒரு அமைப்பு ஆகும். பொதுவாகக் கம்பங்கள் தமது எடையைத் தாங்குவதற்குப் போதுமான அமுக்க வலுவைக் கொண்டவை. ஆனால் பக்கவாட்டு விசைகளைத் தாங்கி நிலையாக நிற்கும் வலுவற்றவை. இதனால், இவற்றை நிலையாக நிறுத்துவதற்கு பிணை வடங்கள் அல்லது ஆள் வடங்கள் எனப்படும் இழுவை நிலையில் உள்ள வடங்கள் தேவைப்படுகின்றன. இவ்வடங்களின் ஒரு முனை கம்பத்தின் குறித்த உயரத்தில் உள்ள ஒரு புள்ளியிலும், அடுத்த முனை நிலத்திலும் பிணைக்கப்பட்டிருக்கும். கம்பத்தைச் சுற்றி சம கோண அளவுகளில் இது போன்ற பன பிணை வடங்கள் இருக்கும். இவ்வமைப்பு காற்று விசை போன்ற பக்கவாட்டு விசைகளுக்கு எதிராகக் கம்பத்தை நிலைக்குத்தாக வைத்திருக்கிறது.
# பிணைவடக் கம்பம்

## பயன்பாடுகள்

வானொலி அலைவாங்கிகளுக்குப் பிணைவடக் கம்பங்கள் பெரும்பாலும் பயன்படுகின்றன. கம்பங்கள் அலைவாங்கிகளை அதன் உச்சியில் தாங்கலாம், அல்லது முழுக் கம்பமுமே ஒரு அலை வாங்கியாகச் செயற்படலாம். வானொலி அலைவாங்கிகள் மிகவும் உயரமானவை என்பதால் அவற்றை உறுதியாக வைத்திருப்பதற்குப் பல தொகுதிப் பிணை வடங்கள் தேவை. இரண்டு முதல் நான்கு தொகுதிப் பிணை வடங்கள் கம்பத்தின் வெவ்வேறு உயரங்களை நிலத்துடன் பிணைக்கின்றன. இது கம்பம் நெளியாமல் இருப்பதற்கு அவசியமானது.  
பாய்களையும் பிற கூறுகளையும் தாங்குவதற்காகப் பாய்க்கப்பல்களில் அமைக்கப்படும் பாய்மரங்களும் பெரும்பாலும் பிணைமரக் கம்ப வகையைச் சேர்ந்தனவே.  
நிலத்திலிருந்து குறித்த உயரங்களில் காலநிலை அளவீடுகளைச் செய்வதற்கும் பிணைவடக் கம்பங்கள் பயன்படுகின்றன.
# அமுக்க வலு

ஒரு பொருண்மத்தின் **அமுக்க வலு** (*Compressive strength*) என்பது, அதன் மீது தாக்கி அதன் கனவளவைக் குறைக்க முயலும் விசையொன்றை எதிர்க்கும் வலுவைக் குறிக்கும். தாக்கும் விசை அதிகரிக்கும்போது ஒரு நிலையில் பொருண்மம் உடையும் நிலையை அடையும். இது அமுக்க வலுவின் எல்லை எனப்படும். சில பொருண்மங்கள் உடைவதில்லை, ஆனால், மீளமுடியாதபடி உருமாற்றம் அடைகின்றன. இவ்வாறான பொருண்மங்கள் தொடர்பில் அமுக்க வலுவின் எல்லை, அப்பொருண்மம் குறித்த அளவு உருமாற்றம் அடையும் நிலை ஆகும்.
# அசர்பைஜானில் போக்குவரத்து

**அசர்பைஜானில் போக்குவரத்து** வான்வழி, தரைவழி, இருப்புவழி, நீர்வழி ஆகியவற்றை உள்ளடக்கியது. எண்ணெய், வாயுக்களுக்கான குழாய்த் தடங்களைத் தவிர்த்து ஏனைய அனைத்துப் போக்குவரத்துச் சேவைகளும், அசர்பைஜானில் போக்குவரத்துத் துறைக்கு உட்பட்டவை.
# அசர்பைஜானில் போக்குவரத்து

## இருப்புவழி

நீளத்தில் உள்ள இருப்புப்பாதையில் நீளத்துக்கு உட்பட்ட இருப்புப்பாதை மட்டும் பொதுமக்களின் போக்குவரத்துக்காகப் பயன்படுத்தப்படுகிறது. நீளத்தில் அமைந்த இருப்புப்பாதை தொழிற்துறைக்குப் பயன்படுத்தப்படுகிறது.  
வழித்தடத்தில் 72% வழித்தடம் ஒற்றை வழியைக் கொண்டது. 28% வழித்தடம் இருபக்கமும் போய் வரும் வசதி கொண்டது.
# அசர்பைஜானில் போக்குவரத்து

## சாலைவழி

, சியார்சியா ஆகிய நாடுகளின் எல்லை, பாலாக்கான்]]
அசர்பைஜானில் 25,000 கிலோமீட்டர் நீளத்துக்கு சாலைகள் போடப்பட்டுள்ளன.
பாகு, அலாட், காஞ்சா, கசக் ஆகிய நகரங்களின் வழியாக நெடுஞ்சாலைகள் போடப்பட்டுள்ளன.
ஜியார்ஜியா, ரஷ்யா, இரான் உள்ளிட்ட நாடுகளுடன் எல்லைகள் வழியாக போடப்பட்டுள்ள சாலைகளின் மூலம் அந்நாட்டுப் பொருட்களை மற்ற நாட்டுகளுக்கும், மற்ற நாட்டுப் பொருட்களை அந்நாட்டுக்கும் கொண்டு செல்கின்றனர்.
# அசர்பைஜானில் போக்குவரத்து

## குழாய்கள்

பக்கூவில் இருந்து அருகிலுள்ள பகுதிகளுக்கு குழாய்கள் வழியாக எண்ணெயும், வாயுக்களும் எடுத்துச் செல்லப்படுகின்றன.
வாயுக்குழாய்கள் ரஷ்யாவுடன் இணைக்கப்பட்டுள்ளன.
# அசர்பைஜானில் போக்குவரத்து

## துறைமுகங்கள்

ஈரான், கசக்ஸ்தான், உருசியா, துருக்மெனிஸ்தான் ஆகிய நாடுகளுடன் நீர்வழிப் போக்குவரத்து மேற்கொள்ளப்படுகிறது. எண்ணெய் உள்ளிட்ட பொருட்களை நீர்வழியாக ஏற்றுமதியும் இறக்குமதியும் செய்கின்றனர்.  
காசுப்பியன் கடலை ஒட்டிய துறைமுகங்களில் பாகு துறைமுகம் பெரியது. இங்கு ஆண்டு தோறும், 30 மில்லியன் டன் எடையுள்ள பொருட்களை கையாள முடியும்.
2014இல், காசுப்பியன் கடலின் வழியான போக்குவரத்தை எளிமைப்படுத்தவிருப்பதாக அசர்பைஜான் அரசு தெரிவித்தது.  
நீர்வழிப் போக்குவரத்துக்கான நிர்வாக அமைப்பு போக்குவரத்துத் துறை அமைச்சகத்தின் கட்டுப்பாட்டில் உள்ளது. அரசின் போக்குவரத்து கொள்கைகளை தீர்மானிப்பது, திட்டங்களை வகுப்பது உள்ளிட்ட செயல்பாடுகளை மேற்கொள்ளும். பாகு தவிர லெங்கோரான், துபண்டி ஆகிய இடங்களிலும் துறைமுகங்கள் அமைக்கப்பட்டுள்ளன.
# அசர்பைஜானில் போக்குவரத்து

## வான்வழிப் போக்குவரத்து

அசர்பைஜானில் இருந்து முற்கால சோவியத் நாடுகளுக்கும், ஐக்கிய இராச்சியம், ஜெர்மனி, பிரான்சு, ஆஸ்திரியா, இத்தாலி, இசுரேல், ஈரான், துருக்கி, ஐக்கிய அரபு அமீரகம், அமெரிக்க ஐக்கிய நாடு, சீன மக்கள் குடியரசு, ஜார்ஜியா ஆகிய நாடுகளுக்கு வானூர்திகள் இயக்கப்படுகின்றன. சரக்குப் போக்குவரத்துக்கான வானூர்திகள் ஐக்கிய அரபு அமீரகம், துருக்கி, லக்சம்பர்க், ஜெர்மனி, சீன மக்கள் குடியரசு, கிர்கிசுத்தான், ஆப்கானித்தான், ஈராக் ஆகிய நாடுகளுக்கு சென்று வருகின்றன. அரசின் சார்பில் வான்வழிப் போக்குவரத்தை ஆசர்பைசான் வான்சேவை நிறுவனம் மேற்கொள்கிறது. பாகு, கஞ்சா, நக்சிவான், லெங்காரான், சகதலா ஆகிய ஐந்து நகரங்களில் பன்னாட்டு வானூர்தி நிலையங்கள் உள்ளன. பாகுவில் உள்ள ஹைதர் அலியேவ் பன்னாட்டு வானூர்தி நிலையத்தில் மணிக்கு 1,600 பேர் இருக்க முடியும். நாட்டில் மொத்தம் 37 வானூர்தி நிலையங்கள் உள்ளன.
# சிறந்த தென்னிந்திய ஒளிப்பதிவாளருக்கான பிலிம்பேர் விருது

**சிறந்த ஒளிப்பதிவாளருக்கான தென்னிந்திய பிலிம்பேர் விருது** என்பது பிலிம்பேர் என்ற இதழால் ஆண்டுதோறும் தென்னிந்திய பிலிம்பேர் விருதுகள் பிரிவின் கீழ் வழங்கப்படும் விருதாகும். இவ்விருது, தென்னிந்திய மொழித் திரைப்படங்களில் சிறப்பான ஒளிப்பதிவை மேற்கொள்ளும் ஒளிப்பதிவாளர்களுக்கு வழங்கப்படுகிறது.
# சிறந்த தென்னிந்திய ஒளிப்பதிவாளருக்கான பிலிம்பேர் விருது

## விருது வென்றவர்கள்

இவ்விருதினைப் பெற்றவர்களும், அவர்கள் இவ்விருதினைப் பெற காரணமாக அமைந்த திரைப்படங்களும் கீழே பட்டியலிடப்பட்டுள்ளன.  
| சான்றுகள் |  |  |  |
| --- | --- | --- | --- |
| 2017 | கே.கே செந்தில்குமார் | *பாகுபலி 2* | தெலுங்கு |
| 2015 | கே.கே செந்தில்குமார் | *பாகுபலி* | தெலுங்கு |
| 2013 | ராஜிவ் மேனன் | *கடல்* | தமிழ் |
| 2011 | வேல்ராஜ் | *ஆடுகளம்* | தமிழ் |
| 2009 | திரு
கே. கே. செந்தில்குமார் | *காஞ்சிவரம்*
*மகதீரா* | தமிழ்
தெலுங்கு |
| 2007 | கே. வி. ஆனந்த் | *சிவாஜி* | தமிழ் |
| 2005 | வி. மணிகண்டன்,
ரவி வர்மன் | *அந்நியன்* | தமிழ் |
| 2003 | ஆர். டி. ராஜசேகர் | *காக்க காக்க* | தமிழ் |
| 2001 | ஆர். ரத்னவேலு | *நந்தா* | தமிழ் |
| 1999 | சந்தோஷ் சிவன் | *வானபிரஸ்தம்* | மலையாளம் |
# ஆலாவெர்தி

**ஆலாவெர்தி** *(Alaverdi)* :  
(ஆர்மீனிய மொழியில்: Ալավերդի, ஆர்மீனிய உச்சரிப்பு : [ɑlɑvɛɾˈdi])  
ஆலாவெர்தி என்பது ஆர்மீனியாவின் வடகிழக்குப் பகுதியில் சியார்சியாவின் எல்லைக்கு அருகில் உள்ள உலோரி மாகாணத்தில் இருக்கும் ஒரு நகரமாகும். ஆர்மீனியா மற்றும் சியார்சியா நகரங்களுக்கு இடையில் நேரடியான இரயில் இணைப்பில் இந்நகரம் அமைந்துள்ளது.  
தெபெட் அல்லது தெபெடா அல்லது டோனா என்றழைக்கப்படும் ஆற்றுப் பள்ளத்தாக்கில் இந்நகரம் அமைந்துள்ளது. மாவட்டத்திற்கு மட்டுமல்லாமல் முழுக்குடியரசுக்கும் இந்நகரம் ஒரு முக்கியமான வணிக மற்றும் தொழில்துறை நகரமாகத் திகழ்கிறது.  
இடைக்காலத்தில் ஆலாவெர்தியைச் சூழ்ந்துள்ள பகுதிகள் மானாசுகோமர் அல்லது மானிட்சுகோம் என்றழைக்க்ப்பட்டன. இருப்பினும் 19 ஆம் நூற்றாண்டின் இறுதியில் ஏற்பட்ட ஒப்பந்தத்தின் போது இந்நகரம் மானெசு எனப்பட்டது. புதிய செப்பு ஆலை அமைவதற்குக் காரணமானவர்களில் ஒருவரான 19 ஆம் நூற்றாண்டைச் சார்ந்த பிரெஞ்சுப் பொறியாளர் மானெசு அவர்களின் நினைவாக இப்பெயர் இந்நகருக்குச் சூட்டப்பட்டது.  
2011 ஆம் ஆண்டின் மக்கள் தொகைக் கணக்கெடுப்பின்படி இந்நகரின் மக்கள் தொகை 13,373 ஆகும். ஆனால் 1989 ஆம் ஆண்டு கணக்கெடுப்பில் இத்தொகை 26300 ஆக இருந்தது என்பது குறிப்பிடத்தக்கது.
# ஆலாவெர்தி

## வரலாறு

வரலாற்றில், மானெசு-ஆலாவெர்தி நகரமானது, ஆர்மீனியாவின் குகார்க் மாகாணத்தின் ஒரு மண்டலமான துசோரோபோரின் ஒரு பகுதியாகும். 17 ஆம் நூற்றாண்டின் தொடக்கத்தில் இருந்து இக்குடியேற்றப்பகுதி ஆலாவெர்தி என்றழைக்கப்படுகிறது. 17 ஆம் நூற்றாண்டின் தர்கிக் போர்கலு பழங்குடியினத் தலைவரான ஆலாவெர்தி மொல்லா ஒக்லு தர்கான் என்ற பெயரில் இருந்து இந்நகரின் பெயர் வருவிக்கப்பட்டது ஆகும்.
# ஆலாவெர்தி

## தொழிற்சாலை

ஆலாவெர்தி நகரம் சியார்சியாவின் ஆட்சிக்கு உட்பட்டிருந்த பொழுது, சியார்சிய அரசர் இரண்டாம் எரெக்லியின் ஆணைக்கிணங்க 1770 ஆம் ஆண்டில் செப்பு உருக்கு உலை நிறுவப்பட்டது
. 19 ஆம் நூற்றாண்டின் இறுதியில், உருசியா மற்றும் பிரான்சு நாடுகள் உலோகவியல் வர்த்தகத்தில் முதலீடு செய்ததைத் தொடர்ந்து இந்நகரம் செல்வச் செழிப்பில் சிறந்து விளங்கியது. 1903 ஆம் ஆண்டில் ஆலாவெர்தி நகரத்தில் உற்பத்தி செய்யப்பட்ட செப்பின் அளவு உருசிய பேரரசில் உற்பத்தி செய்யப்பட்ட மொத்த செப்பு உற்பத்தியில் 13 சதவீதமாகும்.  
1909 ஆம் ஆண்டின் இறுதியில் தெபெட் நதியின் நீர் மின் திறன் திட்டம் துவக்கப்பட்டது. வளர்ந்துவரும் உலோகவியல் தொழிற்சாலைகளுக்குத் தேவையான மின்னாற்றலை உற்பத்தி செய்து வழங்குவது இத்திட்டத்தின் நோக்கமாக இருந்தது.  
உருசிய ஆட்சிக்காலத்தில் ஆலாவெர்தி நகரம் மற்றும் அதைச் சுற்றியுள்ள சனாகின் நகரம் மற்றும் சில கிராமங்களில் பெருமளவிலான கட்டுமானப் பணிகள் நடைபெற்றன. சோவியத் அரசு சில குறிப்பிடத்தக்க நடவடிக்கைகளை மேற்கொண்டு இப்பகுதியில் இருந்த உலோகவியல் தொழிற்சாலைகளை விரிவுபடுத்தியது. இதனால், சிறிய தொழில் நகரமாக இருந்த ஆலாவெர்தி நகரம் சோவியத் ஆர்மீனியாவிற்குள் நவீனமயமான ஒரு நகரமாக மாறியது.  
சமீபத்தில், ஆலாவெர்தியில் செப்பு உற்பத்தியை அதிகரிக்கும் நோக்கத்திற்காகவும், புதிய செப்புச் சுரங்கங்களை வளர்க்கவும் ஆர்மீனியன் செப்பு திட்டத்தின் ஒரு கூறாகவே பல புதியத் திட்டங்கள் அறிமுகப்படுத்தப்பட்டன.  
இதனால் செப்புத் தொழிற்சாலைகளில் புதியதாக மேலும் 500 வேலை வாய்ப்புகள் உருவாகின.
# ஆலாவெர்தி

## கல்வியும் மதமும்

கி.பி 966 ஆம் ஆண்டில் பக்ராதுனி ராணியான கோசுரோவானுசுவின் முயற்சியால் ஆலாவெர்தி நகரில் துவக்கப்பட்ட சனாகின் பல்கலைகழகமே இப்பகுதியின் முதலாவது கல்வி மையமாகும்.  
உலோரி மாகாணத்தில் உள்ள முக்கியமான கல்வி மையங்களுள் இந்நகரும் ஒன்றாகும். 2009 ஆம் ஆண்டு நிலவரப்படி கிட்டத்தட்ட 2000 மாண்வர்களுடன் 10 பொதுக் கல்வி நிறுவனங்கள் மற்றும் சுமார் 400 குழந்தைகளுடன் 6 மழலையர் பள்ளிகளும் ஆலாவெர்தி நகரில் இயங்குகின்றன.
ஆலாவெர்தி மாநிலக் கல்லூரி, கற்பிக்கும் கலை தொடர்பான இரண்டாண்டு படிப்பு வாய்ப்பை வழங்கியது. அதேபோல வடக்கு பல்கலைக்கழகத்தின் துமாண்யன் கிளையில் செவிலியப் பட்டம் மற்றும் பல் கூட்டுப்பொருள் மருத்துவப் பட்டப் படிப்பு வாய்ப்புகள் வழங்கப்பட்டன.  
ரொமனோசு மெலிக்கியன் என்று பெயரிடப்பட்ட ஒரு இசைக் கழகம் மற்றும் 3 கலைப் பள்ளிகள் 2009 ஆம் ஆண்டில் 600 மாணவர்களுடன் ஆலாவெர்தி நகரில் செயல்பட்டன.  
1997 ஆம் ஆண்டில் ஆலாவெர்தி கலாச்சார அரண்மனை நிறுவப்பட்டது. இதில் மிகப்பெரிய திரையரங்கமும் பொது நூலகமும் இடம் பெற்றிருந்தன.
நவம்பர் 2001 இல் ஆலாவெர்தி செப்புத் தொழிற்சாலை மற்றும் கௌகார்க் மறை மாவட்டம் மற்றும் சில உள்ளூர் பொதுமக்களின் முயற்சியால் நகரில் செயிண்ட் கிரிகோரி மாதாக் கோவில் திறக்கப்பட்டது.
# ஆலாவெர்தி

## விளையாட்டு

ஆர்மீனியாவில் இருந்த பிரதானமான விளையாட்டு மையங்களில் ஆலாவெர்தி நகரமும் முக்கியமான ஒரு நகரமாகும். 1936 இல் உலோகவிய கால்பந்துக் கழகம், கீழ்நிலை சோவியத் கால்பந்து போட்டிகளில் ஆர்மீனியா சார்பாக பங்கேற்று விளையாடியது.
# பிணை வடம்

**பிணை வடம்** அல்லது **பிணைக் கயிறு** என்பது, தனியாக நிற்கும் உயரமான அமைப்பு ஒன்றின் உறுதிப்பாட்டை அதிகரிப்பதற்காக வடிவமைக்கப்பட்ட இழுவிசையைத் தாங்கக்கூடிய வடம் ஆகும். இவ்வடங்கள் பொதுவாக கப்பற் பாய்மரங்கள், வானொலிக் கம்பங்கள், காற்றாலைகள், பொதுச்சேவைக் கம்பங்கள், கூடாரங்கள் போன்றவற்றில் பயன்படுகின்றன. பிணை வடங்களினால் தாங்கப்படும் மெல்லிய, உயரமான நிலைக்குத்துக் கம்பம் பிணைவடக் கம்பம் எனப்படுகின்றது. வடத்தின் ஒரு முனை அமைப்பின் ஒரு புள்ளியிலும், மற்ற முனை நிலத்திலோ அல்லது அமைப்புக்குச் சற்றுத் தள்ளியிருக்கும் வேறொரு புள்ளியிலோ பொருத்தப்பட்டிருக்கும். சாய்வாக அமைந்த பிணைவடத்தின் இழுவிசையும், அமைப்பின் அமுக்க வலுவும் சேர்ந்து, காற்று விசை, முனைநெம்பு அமைப்புக்களின் சுமை ஆகியவற்றைத் தாங்குவதற்கு அமைப்புக்கு வல்லமையைத் தருகிறது.
# வெண்கோட்டம்

**வெண் கோட்டம்** (*Cheilocostus speciosus*) இது ஒரு பேரின பூக்கும் தாவர இனம் ஆகும். இத்தாவரம் தென்கிழக்காசியாவிலிருந்து உலகின் பல பகுதிகளுக்கும் பரவியதாகத் தெரிகிறது. இத்தாவரத்தின் வேகவைத்த கிழங்கு மருத்துவக் குணம் உடையதாக உள்ளது. இத்தாவரம் குயின்ஸ்லாந்து,சுந்தா பெருந் தீவுகள், இந்தோனேசியா, மொரிசியசு, ரீயூனியன், ஹவாய், கோஸ்ட்டா ரிக்கா, பெலீசு, மெலனீசியா,மைக்குரோனீசியா, பிஜி, மற்றும் மேற்கிந்தியத் தீவுகள் போன்றவற்றில் காணப்படுகிறது.
# வெண்கோட்டம்

## விளக்கம்

இதன் கிழங்கு இஞ்சி போன்ற தோற்றம் கொண்டது, ஆனால் இலைகளைக் கண்டு இந்தத் தாவரத்தை வேறுபடுத்திப் பார்க்கலாம். இதன் வேர்ப்பகுதியில் அமைந்துள்ள கிழங்குகளைக்கொண்டு இனப்பெருக்கம் செய்கிறது. பறவைகள் இதன் விதையை உண்ணும் பழக்கம் கொண்டுள்ளது.
இந்தியாவில் மருத்துவத்திற்காகப் பயிரிடப்படுகிறது. ஆனால் மற்ற நாடுகளில் இவை அலங்காரத் தாவரமாகப் பயிரிடப்படுகிறது.
# வெண்கோட்டம்

## வாழ்விடம்

இவை சாலையோரக் கால்வாய்களிலும், மலைப்பகுதியின் தாழ்வாரத்திலும் அதிகமாகக் காணப்படுகிறது. இவை மழைக்காலங்களான அக்டோபர் முதல் டிசம்பர் மாதங்களில் அதிகமாக வளரும்.
# வெண்கோட்டம்

## மருத்துவக் குணம்

இத்தாவரத்தின் வேர்ப் பகுதி காய்ச்சல், சொறி, ஆஸ்துமா, குடல் அழற்சி மற்றும் குடல் புழுக்கள் போன்ற நோய்களுக்கு ஆயுர்வேதத்தில் பயன்படுத்தப்படுகிறது.  
இந்தத் தாவரத்திலிருந்து தயாரிக்கப்படும் ஒருவகையான மேற்பூச்சு திரவியத்தால் பாலியல் கவர்ச்சி ஏற்படும் என காமசூத்திரத்தில் தெரிவிக்கப்பட்டுள்ளது.
# வெண்கோட்டம்

## மேலும் பார்க்க

- Horticultural Info
- FloriData Info Page
# காட்டுத்துமட்டி

**காட்டுத்துமட்டி** (*Cucumis trigonus*) என்பது ஒரு கொடி ஆகும். இது வெள்ளரி இனத்தைச் சார்ந்த கொடி ஆகும். இது முன்னாள் சோவியத்தின் பகுதிகளான மத்திய ஆசியா, இந்தியா, இலங்கை, ஆப்கானித்தான், ஈரான், வடக்கு ஆவுத்திரேலியா ஆகிய இடங்களில் காணப்படுகின்றன. இது வெள்ளரிக் குடும்பக் காய்களைப்போல் தோற்றமளிப்பினும் உண்பதற்குச் ஏற்றதல்ல, அத்தோடு கசப்புச் சுவையுள்ளது.
# வங்காளதேசக் குடியரசுத் தலைவர்

**வங்காளதேசக் குடியரசுத் தலைவர்** வங்காளதேசத்தின் நாட்டுத் தலைவர் ஆவார். இவரை வங்காள மொழியில் ராஷ்டிரபதி என்று குறிப்பிடுவர். குடியரசுத் தலைவரை நாடாளுமன்ற உறுப்பினர்கள் தேர்வு செய்வர். எனவே, குடியரசுத் தலைவரானவர் பெரும்பான்மை பெற்ற கட்சியின் பிரதிநிதியாகவே இருப்பார்.  
300 நாடாளுமன்ற உறுப்பினர்கள் பொது வாக்கெடுப்பு முறையில் குடியரசுத் தலைவரை தேர்வு செய்வர். ஐந்தாண்டு காலம் பதவியில் இருப்பார். பதவிக் காலம் முடிந்தாலும், அடுத்த குடியரசுத் தலைவர் தேர்ந்தெடுக்கப்படும் வரை பதவியில் நீடிப்பார். குடியரசுத் தலைவரை அரசுப் பல்கலைக்கழகங்களின் வேந்தராக கருத எந்த சட்டமும் இயற்றப்படவில்லை. இருந்தபோதும், பதவியில் உள்ள குடியரசுத் தலைவரை அனைத்து அரசுப் பல்கலைக்கழகங்களுக்கும் வேந்தராகக் கருதும் பழக்கம் உள்ளது.
# வங்காளதேசக் குடியரசுத் தலைவர்

## தேர்வு

### தகுதி

குடியரசுத் தலைவர் ஆவதற்கு தேவையான தகுதிகள் வங்காளதேச அரசமைப்புச் சட்டத்தில் கூறப்பட்டுள்ளன.
- 35 வயதோ, அதற்கும் குறைவான வயதோ உடையவராகவும்,
- வங்காளதேசப் நாடாளுமன்ற உறுப்பினராக தேர்வு செய்யப்படாமலும்,
- ஏற்கனவே குற்றச்சாட்டின்பேரில் குடியரசுத் தலைவர் பதவியில் இருந்து நீக்கப்படாலும்,
இருந்தால் அவர் வங்காளதேசக் குடியரசுத் தலைவராகத் தகுதியானவர்.
# வங்காளதேசக் குடியரசுத் தலைவர்

## தேர்வு

### கட்டுப்பாடுகள்

அரசமைப்புச் சட்டத்தின் 27வது கட்டுரையில், எந்த ஒரு குடிமகனையும் குடியரசுத் தலைவர் பதவிக்கு போட்டியிடுவதற்கு தடை செய்வதைப் பற்றி குறிப்பிடுகிறது.
கீழ்க்காணும் கட்டுப்பாடுகள் பொருந்தியிருந்தால் அந்த குடிமகன் குடியரசுத் தலைவர் ஆக முடியாது.
- குறைந்தது இரு முறையாவது குடியரசுத் தலைவராக பதவியில் இருந்தவர்.
- நாடாளுமன்ற உறுப்பினராக இருப்பவர்.
ஒரு வேளை, நாடாளுமன்ற உறுப்பினர் குடியரசுத் தலைவராகத் தேர்ந்தெடுக்கப்பட்டால் நாடாளுமன்ற உறுப்பினர் பதவியில் இருந்து விலகிய பின்னரே குடியரசுத் தலைவராகப் பதவியேற்க முடியும்.
# வங்காளதேசக் குடியரசுத் தலைவர்

## தேர்வு

### தேர்வுமுறை

குடியரசுத் தலைவரின் பதவிக் காலம் முடிந்தால், புது குடியரசுத் தலைவர் தேர்ந்தெடுக்கப்படுவார். இவரை நாடாளுமன்ற உறுப்பினர்கள் பெரும்பான்மை வாக்கெடுப்பின் மூலம் தேர்வு செய்வர். பாராளும்னற உறுப்பினர்களில் மூன்றில் இரு பங்கு எண்ணிக்கையிலான உறுப்பினர்கள் நினைத்தால் குடியரசுத் தலைவரை பதவிநீக்கம் செய்யலாம்.
# வங்காளதேசக் குடியரசுத் தலைவர்

## தேர்வு

### உறுதிமொழி

வங்காளதேச முதன்மை நீதிபதியின் முன்னிலையில் குடியரசுத் தலைவர் உறுதிமொழி ஏற்க வேண்டும். முதன்மை நீதிபதி இல்லாத பட்சத்தில் உச்சநீதிமன்றத்தின் மூத்த நீதிபதியின் முன்னிலையில் உறுதிமொழி ஏற்கலாம். அரசமைப்புச் சட்டத்தின்படி நடந்து, அதை பாதுகாப்பதாக உறுதி ஏற்க வேண்டும்.
# வங்காளதேசக் குடியரசுத் தலைவர்

## ஆட்சி செய்ய முடியாத நிலை

அரசமைப்புச் சட்டத்தின் 54வது கட்டுரையில் குடியரசுத் தலைவருக்கு மாற்றாக தற்காலிகமாக யார் பதவியில் இருக்க முடியும் என்று கூறப்பட்டுள்ளது. அதில் குடியரசுத் தலைவருக்கு உடல்நிலை சரியில்லாமல் இருந்தாலோ, மற்ற காரணங்களினாலோ, நாடாளுமன்ற சபாநாயகர் குடியரசுத் தலைவராக செயல்படுவார். குடியரசுத் தலைவர் மீண்டு வந்ததும், பதவியை தொடரலாம்.
# வங்காளதேசக் குடியரசுத் தலைவர்

## பதவிநீக்கமும் பதவிவிலகலும்

கைப்பட எழுதிய பதவிவிலகல் கடிதத்தை சபாநாயகரிடம் கொடுப்பதன் மூலம், குடியரசு தலைவர் தன் பதவியில் இருந்து விலகலாம். நாடாளுமன்றத்தினாலும் குடியரசுத் தலைவரின் பதவி பறிக்கப்படலாம். குடியரசுத் தலைவரின் மீது குற்றம் சுமத்தி, அதை விசாரிக்க வேண்டும். தன்னை தற்காத்துக் கொள்வதற்கான உரிமை உண்டு. குடியரசுத் தலைவரின் பதவி நீக்கப்படுவதற்கு, நாடாளுமன்ற உறுப்பினர்களில் மூன்றில் இருவர் ஆதரவாக வாக்காளித்தால் பதவி பறிக்கப்படும்.
# வங்காளதேசக் குடியரசுத் தலைவர்

## குடியிருப்பும் அலுவலகமும்

டாக்காவில் உள்ள பங்கபவனில் குடியரசுத் தலைவருக்கான வீடு இருக்கும். நாட்டோர் மாவட்டத்தில் உத்தர கனோ பவன் என்னும் இடத்திலும் குடியரசுத் தலைவருக்கான மாளிகை இருக்கும்.
# குவாங்டொங்

**குவாங்டொங்** (; பாரம்பரிய சீனம்: 廣東; ; பின்யின்: Guǎngdōng; ஜியுட்பிங்: 2 gwong 1 gwong) என்பது சீன மக்கள் குடியரசைச் சேர்ந்த நாட்டின் தென் சீனக்கடற்கரையை ஒட்டி உள்ள மாகாணங்களுள் ஒன்று. இது முன்னர் ஆங்கிலத்தில் கேன்டன் (Canton) அல்லது குவாங்டுங் (Kwangtung) என அழைக்கப்பட்டது.  
நிரந்தரக் குடியிருப்பாளர்களாக 79.1 மில்லியன் மக்களையும் வருடத்தின் குறைந்தது ஆறு மாதங்களுக்கேனும் மாகாணத்தில் வாழ்ந்த 31 மில்லியன் இடம் பெயர்ந்த மக்களையும் கொண்ட
குவாங்டாங் மாகாணம், ஹெநான் மாகாணம், சிச்சுவான் மாகாணம் ஆகிய மாகாணங்களைப் பின்னுக்குத் தள்ளி சனவரி 2005 அன்று சீனாவின் அதிக மக்கள் நிறைந்த மாகாணம் எனப் பெயர் பெற்றது. 2010 மக்கள் தொகைக் கணக்கெடுப்பின்படி இம்மாகாணத்தின் மொத்த மக்கள் தொகை 104,303,132. இது 2013 இறுதியில் 106,440,000 ஆக உயர்ந்தது.  
மாகாணத் தலைநகராக குவாங்சௌ உள்ளது, பொருளாதார மையமாக சென்சென் விளங்குகிறது. இவை சீனாவின் அதிக மக்கள் தொகையைக் கொண்ட முக்கிய நகரங்கள் ஆகும்.
1989 முதல், குவாங்டொங் மாகாணம் சீனாவின் பிற மாகாணங்களை ஒப்புகையில் மொத்த உள்நாட்டு உற்பத்தியில் முதலிடம் பெற்றுவருகிறது. ஜியாங்சு மற்றும் சாங்டங் ஆகியவை இரண்டாவது மற்றும் மூன்றாவது இடத்தில் உள்ளன.
# குவாங்டொங்

## பெயர்

"குவாங்" என்ற சொல்லுக்கு "விரிவடைவது" அல்லது "பரந்த" என்று பொருள், "டாங்" என்ற சொல் "கிழக்கு" திசையைக் குறிக்கும். குவாங்டாங் என்ற சொல் கிழக்குப்பெருவெளி என்பதாகும். கி.பி. 226 இல் குவாங் மாவட்டம் உருவாக்கப்பட்டது.
# குவாங்டொங்

## நிலவியல்

குவாங்டொங் மாகாணத்தின் தெற்கில் தென் சீனக்கடலைக் கொண்டுள்ளது. இதன் கடற்கரை 4,300 கி.மீ. (2,700 மைல்) நீண்டுள்ளது. லைச்சௌ தீபகற்பம் மாகாணத்தின் தென்மேற்கு முனையில் உள்ளது. ஒரு சில செயலற்ற எரிமலைகள் லைச்சௌ தீபகற்பத்தில் உள்ளன. சூகோங்சாங்கொக்சௌ எனப்படும் முத்து ஆற்றுப்படுகையில் கிழக்கு ஆறு, வடக்கு ஆறு, மேற்கு ஆறு எனப்படும் மூன்று ஆறுகள் குவிகின்றன. இந்த ஆற்றுப்படுகையில் நூற்றுக்கணக்கான சிறிய தீவுகள் உள்ளன. மாகாணத்தைப் புவியியலடிப்படையில் வடக்கில் இருந்து பிரிக்கும் விதமாக உள்ள மலைத்தொடர்களைக் கூட்டாக நான் மலைகள் (நான் லிங்) என அழைக்கப்படுகின்றன. மாகாணத்தின் மிக உயர்ந்த சிகரமான ஷிகெங்கோங் கடல் மட்டத்தில் இருந்து 1,902 மீட்டர் உயரத்தில் உள்ளது.  
குவாங்டொங் மாகாண எல்லைகளாக புஜியான் வடகிழக்கிலும், ஜியாங்சி மற்றும் ஹுனான் மாகாணங்கள் வடக்கிலும், குவாங்ஸி தன்னாட்சி பிராந்தியம் மேற்கிலும், ஹாங்காங் மற்றும் மகாவ் சிறப்பு நிர்வாகப் பகுதிகள் தெற்கு பகுதியிலும் உள்ளன.  
குவாங்டொங் மாகாணம் ஈரப்பதமான மிதவெப்ப மண்டல காலநிலையைக் கொண்டிருந்தாலும் இதன் தெற்கில் வெப்பமண்டல காலநிலையை ஒட்டியுள்ளது. குளிர்காலம் குறுகியதாகவும், கனிவானதாகவும் மழையற்று உலர்வாகவும் இருக்கும்; கோடைக்காலம் நீண்டதாகவும், சூடாகவும், ஈரப்பதம் மிக்கதாகவும் இருக்கும். சனவரி மற்றும் சூலை மாதங்களில் இதன் வெப்பநிலை முறையே 18 டிகிரி செல்சியஸ் (64 ° ஃபா) மற்றும் 33 ° செ (91 ° ஃபா) நிலவும், எனினும் கோடைக்காலத்தில் ஈரப்பதம் மிகுந்திருப்பதால் வெக்கையாக இருக்கும். கடற்கரையில் பெரும்பாலும் உணரப்படாவிடினும் உள்நாட்டுப் பகுதியில் குளிர்காலத்தில் ஒரு சில நாட்கள் பனி நிலவுகிறது.
# குவாங்டொங்

## பொருளாதாரம்

குவாங்டொங்ஙின் பொருளாதாரம் பல நாடுகளுக்கு இணையாக ஒப்பிடுமளவிற்கு அதிக அளவு வளர்ந்துள்ளது. 2014 இல், இதன் மொத்த உள்நாட்டு உற்பத்தி (GDP), சுமார் $ 1104,05 பில்லியன். இம்மாகாணம் 1989 ஆம் ஆண்டு முதல் சீனாவின் உண்ணாட்டு உற்பத்தியில் மிகப் பெரிய மாகாணமாக விளங்குகிறது. குவாங்டொங் சீனாவின் மொத்த உண்ணாட்டு உற்பத்தியில் 10.36 விழுக்காட்டை ($ 10.36 டிரில்லியன்) நிறைவு செய்கிறது. அமெரிக்க டாலர் அடிப்படையில் இதன் மொத்த உள்நாட்டு உற்பத்தி இந்தோனேசியா நாட்டின் மொத்த உள்நாட்டு உற்பத்தியைவிடப் பெரியது ஆகும். குவாங்டாங்கின் மொத்த உள்நாட்டு உற்பத்தி 6 நாடுகளின் துணைப்பிரிவுகள் அனைத்தைக் காட்டிலும் மிகப் பெரியது. அவை இங்கிலாந்து , கலிபோர்னியா, டெக்சாஸ், நியூயார்க், டோக்கியோ, லாஸ் ஏஞ்சல்ஸ் பெருநகர பகுதி ஆகியவை ஆகும்.
# குவாங்டொங்

## மக்கள் வகைப்பாடு

குவாங்டொங் 2005 ஜனவரியில் அலுவல்முறையாக அதிக மக்கள் நிறைந்த மாநிலம் என்றானது.
# குவாங்டொங்

## சமயம்

2012 ஆண்டு கணக்கெடுப்புப்படி குவாங்டோங் மொத்த மக்கட்டொகையில் 7% ஒழுங்கமைக்கப்பட்ட சமயங்களைச் சேர்ந்தவர் ஆவர். இதில் பெரிய சமயக்குழுவாக இருப்பது புத்தசமயத்தினர் (6.2%), சீர்திருத்த கிருத்துவர் 0.8% கத்தோலிக்கர்கள் 0.2% ஆவர். மக்கள் தொகையில் 93% சமயப்பற்று அற்றவர்களாகவோ அல்லது இயற்கை வழிபாட்டுமுறையைக் கொண்டவர்களாகவோ, கன்பூசிய மதம், தாவோ, நாட்டுப்புற மதத்தினராகவோ உள்ளனர்.
2007 ல் மேற்கொள்ளப்பட்ட ஒரு ஆய்வின் படி, மக்கள் தொகையில் 43.71% முன்னோர்களை வழிபடும் சடங்குகளில் ஈடுபடுபவர்களாக உள்ளனர்.
# வங்காளதேச நாடாளுமன்றம்

***ஜாதீய சங்சாத்*** என்று அழைக்கப்படும் வங்காளதேசப் நாடாளுமன்றம், வங்காளதேசத்தின் முதன்மை சட்டவாக்க அவை ஆகும். தற்போதைய நாடாளுமன்றத்தில் 350 உறுப்பினர்கள் உள்ளனர். இதில் 50 தொகுதிகள் விகிதாசாரப் பிரதிநிதித்துவத் தேர்தல் முறைப்படி அரசியல் கட்சிகளின் பெண் உறுப்பினர்களுக்கு ஒதுக்கப்பட்டுள்ளன.  
2014ஆம் ஆண்டில் நடைபெற்ற நாடாளுமன்றத் தேர்தலில் தேர்ந்தெடுக்கப்பட்டோர் தற்போதைய நாடாளுமன்ற உறுப்பினர்களாகத் தொடர்கின்றனர். பதவி பறிக்கப்படாத பட்சத்தில், இவர்கள் ஐந்தாண்டு காலம் உறுப்பினராக இருக்க முடியும்.  
பெரும்பான்மை இடங்களைப் பெற்ற கட்சியின் சார்பாகவோ, அல்லது அதன் கூட்டணியின் சார்பாகவோ ஆளுங்கட்சித் தலைவர் தேர்ந்தெடுக்கப்படுவார். இவர் வங்காளதேசத்தின் பிரதமராக பொறுப்பேற்பார். பாராளுமன்றக் கூட்டங்கள் ஜாதீய சன்சாத் பவனில் நடைபெறுகின்றன.  
அவாமி லீக் கட்சியின் தலைவரான சேக் அசீனா வங்காளதேசப் பிரதமராக பொறுப்பேற்று இருந்தார்.
# வங்காளதேச நாடாளுமன்றம்

## உறுப்பினர்

வங்காளதேச அரசமைப்புச் சட்டத்தின் 66வது கட்டுரையில், நாடாளுமன்ற உறுப்பினர் ஆவதற்கான தகுதிகளைப் பற்றிய குறிப்புகள் உள்ளன.
- வங்காளதேசக் குடிமகனாகவோ குடிமகளாகவோ இருக்க வேண்டும்.
- வயது இருபத்தைந்துக்கும் அதிகமாக இருக்க வேண்டும்.  
ஒவ்வொரு நாடாளுமன்றத் தொகுதியில் இருந்தும் ஒருவர் தேர்ந்தெடுக்கப்படுவார். இவரை நேரடி வாக்கெடுப்பின் மூலம் பொதுமக்கள் தேர்ந்தெடுப்பர். அதிக வாக்குகள் பெற்ற வேட்பாளர் தேர்ந்தெடுக்கப்பட்டவராக அறிவிக்கப்படுவார். ஒவ்வொரு நாடாளுமன்ற உறுப்பினரும் ஐந்தாண்டு காலம் பதவியில் இருப்பர்.  
சேக் அசீனா, சில்லூர் இரகுமான் உள்ளிட்டோர் ஒரே தேர்தலில் அதிக தொகுதிகளில் போட்டியிட்டுள்ளனர். கட்சித் தலைவர்களும், முக்கிய நபர்களும் ஒன்றுக்கு மேற்பட்ட தொகுதிகளில் போட்டியிடுவது வழக்கமாக உள்ளது. அமைச்சரவை தன் செயல்பாடுகளுக்கான விளக்கத்தை நாடாளுமன்றத்தில் தெரிவிக்க வேண்டும்.
நாடாளுமன்றத்தின் மூன்றில் இரு பங்கு உறுப்பினர்களின் ஆதரவு இருந்தால் மட்டுமே குடியரசுத் தலைவரின் பதவியை பறிக்கப்படும்.  
சட்ட முன்வரைவுகளை ஆய்வதற்காகவும், சட்டங்களை சீரமைக்கவும், உறுப்பினர்களைக் கொண்ட குழுக்கள் அமைக்கப்படலாம்.  
நாடாளுமன்ற உறுப்பினர்கள் அவையில் பேசிய பேச்சு, அளித்த வாக்குகள், செயல்பாடுகள் உள்ளிட்டவற்றை நீதிமன்றத்துக்கு தெரிவிக்க வேண்டியதில்லை என்று அரசமைப்புச் சட்டத்தின் 78வது கட்டுரையில் கூறப்பட்டுள்ளது.
# வங்காளதேச நாடாளுமன்றம்

## இதனையும் காண்க

- 2018 வங்காளதேசப் பொதுத் தேர்தல்
# வராகமிகிரர்

**வராகமிகிரர்** (*Varahamihira,* பொ.ஊ. 505-587) உச்சையினியில் வாழ்ந்த ஒரு இந்திய வானியலாளர், கணித மேதை மற்றும் சோதிடரும் ஆவார். இவர் வராகர் என்றும், மிகிர் என்றும் அழைக்கப்படுகிறார். இன்றைய மால்வாவிற்கு அருகிலுள்ள அவந்திப் பகுதியில் பிறந்தவர். இவரது தந்தை ஆதித்தியதாசரும் ஒரு வானியலாளர். மால்வாவின் பழம்பெரும் ஆட்சியாளர் யசோதர்மன் விக்கிரமாதித்தியனின் அவையில் நவரத்தினங்களில் ஒருவராக விளங்கினார்.
# வராகமிகிரர்

## குறிப்பிடத்தக்கப் படைப்புகள்

- பஞ்சசித்தாந்திகம்
- பிருகத்சம்கிதம்
- பிருகத் ஜாதகம்
# வராகமிகிரர்

## பங்களிப்புகள்

### முக்கோணவியல்

வராஹமிஹிராவின் கணித வேலையில் முக்கோணவியல் சூத்திரங்கள் கண்டுபிடிப்பும் ஒன்று.
:<math> \sin^2 x + \cos^2 x = 1 \;\!</math>  
:<math> \sin x = \cos\(\frac{\pi} {2} - x \) </math>  
:<math> \frac {1 - \cos 2x}{2} = \sin^2x </math>  
வராகமிகிரர், ஆரியபட்டரின் சைன் அட்டவணையின் துல்லியத்தை அதிகரித்துள்ளார்.
# வராகமிகிரர்

## பங்களிப்புகள்

### எண்கணிதம்

எண்கணிததில் எதிர்ம எண்கள் மற்றும் பூச்சியத்தின் பண்புகளை வரையறுத்துள்ளார்.
# வராகமிகிரர்

## பங்களிப்புகள்

### சேர்மானவியல்

தற்காலத்தில் பாஸ்கலின் முக்கோணம் என அறியப்படும் அமைப்பு பற்றி பண்டைக்காலத்தில் கண்டறிந்த கணிதவியலாளர்களுள் இவரும் ஒருவர். இதனை ஈருறுப்பு குணகங்களைக் கண்டறிய பயன்படுத்தினார்.
# வராகமிகிரர்

## பங்களிப்புகள்

### ஒளியியல்

ஒளியியலில் துகள்களின் பின்பரவலால் ஒளிப் பிரதிபலிப்பும், ஊடகங்களுக்குள் ஊடுருவக்கூடிய திறனால் ஒளி விலகலும் நடைபெறுகிறது என்பது இவரது இயற்பியல் பங்களிப்புகளுள் ஒன்றாகும்.
# தலைப்பாய்

*அல்பானசு*: (இடமிருந்து வலம்) flying jib, வெளி மற்றும் உள் முக்கோணப்பாய், வடந்தாங்குபாய்]]  
பாய்க்கப்பல் ஒன்றின் **தலைப்பாய்** என்பது, முன் பாய்மரத்துக்கு முன் பக்கத்தில் பொருத்தப்பட்டிருக்கும் எந்தப் பாயையும் குறிக்கும். மிகப் பொதுவான தலைப்பாய்கள், கயிறு தாங்கு பாய்கள் (staysails) ஆகும். கயிறு தாங்கும் பாய் என்பது முக்கோணப்பாய், செனோவாப்பாய் ஆகியவற்றை உள்ளடக்கியது. பிற தலைப்பாய்கள் எந்தவொரு முன்தலைப்பு வடத்துடனும் தொடர்பின்றி தனியாகப் பொருத்தப்பட்டிருக்கும்.  
சில தலைப்பாய்கள் கப்பல் செலுத்தும் குறிப்பிட்ட வேளைகளில் மட்டுமே விரிக்கப்படும். இசுப்பின்னாக்கர் வகைத் தலைப்பாய்கள் காற்றின் திசையில் செல்லும்போது பயன்படுத்தப்படும்.
# கொரியத் தீபகற்பம்

**கொரியத் தீபகற்பம்** (Korean Peninsula) என்றறியப்படும் முக்கடல் சூழ்ந்த நிலப்பரப்பானது, கிழக்கு ஆசியக் கண்டத்தில் அமைந்துள்ளது. அது தெற்கே அமைதிப் பெருங்கடலில் சுமார் 1,100 கிலோமீட்டர் (684 மைல்) அளவுக்கு வியாபித்திருக்கிறது. மற்றும் கிழக்கு சப்பான் கடலிலும் சூழ்ந்துள்ளது. மேலும் அது மஞ்சள் கடல் (Yellow Sea) மேற்கு கொரியாவின் நீரிணையில் இருகரைகளிலும் இணைந்துள்ளது.
# கொரியத் தீபகற்பம்

## வரலாறு

இரண்டாம் உலக யுத்தத்தின் இறுதிவரை கொரியா அதன் நிலப்பகுதியையும், தோராயமாகக் கொரியத் தீபகற்பத்தில் ஒத்துப்போகும் ஒரு அரசியல் அமைப்பாகும். போர் நிறுத்த உடன்பாட்டின்படி 1953 ஆம் ஆண்டில் கொரியப் போர் முடிவடைந்த பின்னர், ஆளப்படும் வடபகுதி பிரிவுகளில் கொரிய சனநாயக மக்கள் குடியரசால் ஆளப்படுகின்றது. தெற்குப் பகுதிகளில் கொரியக் குடியரசு நிர்வகிக்கப்பட்டு வருகிறது.  
கொரியத் தீபகற்பத்தின் வடக்கு எல்லைகளைப் பொதுவாக (மற்றும் மறைமுகமாக) இன்றைய நிலைக்கு ஒத்துப்போகிறபடி அரசியல் உள்ளது. வட கொரியா அதன் வடக்கு அண்டை நாடான சீனாவின் எல்லையிடையே 1,416 கி.மீ. (880 மைல்) இணைந்துள்ளது சிலின் மாகாணம், லியாவோனிங் மற்றும் உருசியா ஆகிய மாகாணங்கள் 19 கி.மீ. (12 மைல்) உள்ளது, இந்த எல்லையின் பகுதிகளில், யாலு (Yalu),அம்னோக் (Amnok) மற்றும் துமன் (Tumen/Tuman/Duman) போன்ற ஆறுகள் இயற்கையாகவே உருவாகின்றன. இங்குள்ள வரையறைப்படி எடுத்துக்காட்டாக, (அதன் தீவுகள் உள்பட) கொரியத் தீபகற்பத்தில் 220.847 கி.மீ.2 (85.270 சதுர மைல்) ஒரு பிராந்தியமாக உள்ளது.
# கொரியத் தீபகற்பம்

## அணு ஆயுதப் போரில் கொரியத் தீபகற்பம்

வடகொரியா, இரண்டு ஏவுகணைகளை தனது நாட்டின் கிழக்கு கரையோர பகுதியை நோக்கி நகர்த்தி மறைத்து வைத்துள்ளதாக தென்கொரியா உள்ளுர் ஊடகமொன்றில் செய்திகள் வெளியிட்டது. இதனால் சப்பான் மற்றும் ஆசிய பசுபிக்கில் அமைக்கப்பட்டள்ள அமெரிக்க ராணுவ தளங்களுக்கு பாரிய அச்சுறுத்தல் நிலவுவதாக சுட்டிகாட்டப்பட்டது.  
தென்கொரியா அமெரிக்கவுடன் இணைந்து மேற்கொள்ளும் கூட்டுப்பயிற்சி நடவடிக்கைகளுக்கு வடகொரியா கடும் எதிர்ப்பு தெரிவித்தது, அதன் எச்சரிக்கையை இருநாடுகளும் செவிசாய்க்காத காரணத்தால் வடகொரியா உடனடியாக அடுத்த கட்ட நடவடிக்கையில் இரங்கியது. வடகொரியா, தென்கொரியாமீது போர் பிரகடனம் மேற்கொண்டதுடன் படைகளையும் தயார்நிலையில் வைத்தது மேலும் அமெரிக்க தளங்கள் மீது தாக்குதல் நடத்த தமக்கு அனுமதி அளிக்கப்பட்டுள்ளதாக அந்நாட்டு ராணுவம் 05-04-2013 அன்று அறிவித்துள்ளது.  
இந்நிலையில்தான் வடகொரியா இரண்டு ஏவுகணைகளை தனது நாட்டின் கிழக்கு கரையோரப்பகுதியை நோக்கி நகர்த்தி மறைத்து வைத்துள்ளதாக தெரியவந்தது. இதற்கு பதிலாக அமெரிக்கவும் பல்வேறு நடவடிக்கைகளை மேற்கொண்டது. இதனால் தனது ஏவுகணை மற்றும் யுத்த ஆயுதங்கள் உள்ளிட்ட ராணுவ தளவாடங்களை **கொரியத் தீபகற்பத்தை** நோக்கி நகர்த்தி வந்தது.  
இதனால் கொரிய தீபகற்பத்தில் எந்நேரத்திலும் அணு ஆயுதப்போர் தொடங்கும் அபாயம் உள்ளதாக வள்ளுனர்கள் சுட்டிக்காட்டி உள்ளனர். தென்கொரிய இலக்குகளைவிட, ஐக்கிய அமெரிக்கா ராணுவ தளங்களையே வடகொரியா குறிவைத்துள்ளது என அறியப்பட்டது. வடகொரியா எத்தகைய ஏவுகணையை கிழக்கு கரையோர பகுதியை நோக்கி நிலைநிறுத்தியுள்ளது என்ற சந்தேகம் நிலவியது. எனினும் கண்டம் விட்டு கண்டம் தாவும் சுமார் 3000 கி.மீ.கள் வரையில் செல்லக்கூடிய முசுடன் எனப்படும் ஏவுகணையையே வடகொரியா பயன்படுத்த போவதாக தென்கொரியா தெரித்தது.
# கொரியத் தீபகற்பம்

## கொரிய தீபகற்ப இரு நாடுகளின் சுருக்க ஒப்பீடு

| தலைநகர் | பியோங்யாங் | சியோல் |  |
| --- | --- | --- | --- |
| ஆட்சி மொழி | கொரியன் |  |  |
| அதிகாரபூர்வ உரைகள் | அங்குல் எழுத்துமுறை | கங்குல் |  |
| அரசு | சூச்சே ஒற்றை பரம்பரை-ஒரு சர்வாதிகார ஆட்சியின் கீழ், உள்ள மாநிலம் | தாராளவாத ஜனநாயக அரசியலமைப்பு |  |
| முறையான அறிவிப்பு | 9 செப்டம்பர் 1948 | 15 ஆகத்து 1948 |  |
| பகுதி (km<sup>2</sup>) | 120,540 | 100,210 |  |
| சனத்தொகை (2014/2013 est.) | 24,851,627 | 50,219,669 |  |
| GDP மொத்தம் (பில்லியன் $, 2011/2014 est.) | 40 | 1755 |  |
| GDP/தனிநபர் (ஆயிரம் $, 2011/2014 est.) | 1.8 | 34.777 |  |
| நாணயம் | வடகொரிய வான் (₩) (KPW) | தென்கொரிய வொன் (₩) (KRW) |  |
| தொலைபேசி குறியீடு | +850 | +82 |  |
| இணைய குறி | .kp | .kr |  |
| குறி | வலது | வலது |  |
| செயல்மிகு இராணுவ அதிகாரிகள் | 1,106,000 | 639,000 |  |
| இராணுவ செலவு(பில்லியன் $, 2010/2012) | 10 | 30 | } |
# பிர்தௌசி

**அக்கீம் அபு ஈ-காசின் பிர்தௌசி துசி** (கி.பி 935–1025) அல்லது **பிர்தௌசி** (Hakim Abu ʾl-Qasim Ferdowsi Tusi Firdawsi,
# பிர்தௌசி

## பெயர்

இவருடைய குன்யா (அரபி) பெயராகிய அபு-இ.காசிம் ((ابوالقاسم - *Abu'l-Qāsim*)) என்பதையும் இவருடைய *இலக்காபு* (laqab) பெயராகிய பிர்தௌசி (ی - *Ferdowsī*, பொருள்: 'சொர்கம் போன்ற') ஆகியவற்றைத்தவிர இவருடைய முழுப்பெயரைப்பற்றி ஒன்றும் உறுதியாகத்தெரியவில்லை. இவரை முதலிலிருந்தே வேறு பல புகழ்ப்பெயர்களாலும் அழைத்து வந்திருக்கின்றனர். அவற்றுள் ஒன்று *மெய்யியலாளர்* என்னும் பொருள்படும் *அக்கீம்* (ஃகக்கீம், *Ḥakīm*)
# பிர்தௌசி

## வாழ்க்கை

### குடும்பம்

பிர்தௌசி நிலபுலங்கள் உள்ள செல்வந்த தெஃகான்கள் (*dehqan*) குடும்பத்தில் கி.பி. 935 -இலோ கி.பி 940 -இலோ ஈரானில் தூசு (Tus) என்னும் ஊரில் பிறந்தார். இவ்வூர் சாமனிதுப் பேரரசில் கொராசான் என்னும் பகுதியில் இருந்தது. தற்பொழுது ஈரானின் வடகிழக்கே உள்ள இராசாவி கொராசான் மாநிலத்தில் உள்ளது. பிர்தௌசியின் தொடக்ககால வாழ்க்கை பற்றி ஏதும் தெரியவில்லை. நிலக்கிழார்களின் குடும்பங்களில் பிறந்த கல்வியறிவுடைய பெண்ணொருவரை மணந்து ஒரு மகனும் பெற்றிருந்தார். ஆனால் மகன் தன் 37 ஆவது அகவையில் இறந்துபோனார் என்றும், இதனை தான் எழுதிய சாநாமாவில் இரங்கற்பாவாக சேர்த்திருந்தார் என்றும் கருதபப்டுகின்றது.  
பிர்தௌசி, சியா பிரிவு இசுலாமியர், இதனை சாநாமாவில் இருந்தே அறியலாம்.. பழைய வரைவுகளில் இருந்தும் இது பெறப்படும் ஆனால் அண்மையில் அவருடைய மத்ம் சியா பிரிவுதானா என்பதில் ஐயம் எழுப்பியிருக்கின்றார்கள்
# பிர்தௌசி

## தாக்கம்

பிர்தௌசிக்குப் பாரசீக வரலாற்றில் தனியிடம் உண்டு, ஏனெனில் இசுலாமிய தாக்கத்தால் அரபு மொழி ஓங்கி வளர்ந்திருந்த நாள்களில் பாரசீக மொழிக்கு மறுமலர்ச்சி அளித்து, பாரசீக கலைபண்பாடுகளுக்குப் புத்துயிர் ஊட்டினார். இன்றைய தொடர்ந்த பாரசீக வளார்ச்சிக்கு இவருடைய நூல் பெரும் அடித்தளமாக அமைந்தது.
# பிர்தௌசி

## அடிக்குறிப்புகளும் மேற்கோள்களும்

- E.G. Browne. *Literary History of Persia*. (Four volumes, 2,256 pages, and twenty-five years in the writing). 1998.
- Jan Rypka, *History of Iranian Literature*. Reidel Publishing Company. 1968
- Shirzad Aghaee, *Imazh-ha-ye mehr va mah dar Shahnameh-ye Ferdousi* (Sun and Moon in the *Shahnameh* of Ferdousi, Spånga, Sweden, 1997.
- Shirzad Aghaee, *Nam-e kasan va ja'i-ha dar Shahnameh-ye Ferdousi* (Personalities and Places in the *Shahnameh* of Ferdousi, Nyköping, Sweden, 1993.
- Josef Wiesehöfer, *Ancient Persia*, I.B.Tauris,
- A. Shapur Shahbazi, *Ferdowsi: a critical biography*, Harvard University, Center for Middle Eastern Studies, 1991
- Sandra Mackey, W. Scott Harrop, *The Iranians: Persia, Islam and the soul of a nation*, University of Michigan, 2008
- R. M. Chopra, 2014, " Great Poets of Classical Persian ", Sparrow Publication, Kolkata
# பிர்தௌசி

## வெளியிணைப்புகள்

-
-
- Khosrow Nāghed, *In the Workshop of Thought and Imagination of the Master of Tūs* (Dar Kargāh-e Andisheh va Khiāl-e Ostād-e Tūs) , in Persian, Radio Zamāneh, 5 August 2008.
- Ferdowsi: Poems Ferdowsi's poems in English
- Iraj Bashiri, The Shahname of Firdowsi
- Ferdowsi Museum photos
- Ferdowsi Tomb photos
- A king's book of kings: the Shah-nameh of Shah Tahmasp, an exhibition catalog from The Metropolitan Museum of Art (fully available online as PDF)
- Ferdowsi Quotes
# முகர்ரக்கு

**முகர்ரக்கு** *(Muharraq)* (அரபு மொழி: المحرق;) அல்லது **முகற்றக்கு** என்பது பகுரைன் நாட்டிம் மூன்றாவது பெரிய நகரம் ஆகும். 1932 ஆம் ஆண்டு மனாமா தலைநகராக மாற்றப்படும் வரை பகுரைனின் தலைநகராகவும் செயல்பட்டது. 2012 ஆம் ஆண்டில் முகாரக்கின் மக்கள் தொகை 176,583 ஆகும்.  
இந்நகரம் முகர்ரக்குத் தீவில் அமைந்துள்ளது. நீண்டகாலமாக ஒரு மதத்தின் மையமாகவும் திகழ்கிறது. பகுரைன் சர்வதேச விமான நிலையமும் இத்தீவில் அமைந்துள்ளது. முகர்ரக்கிற்கு அருகில் மனிதனால் உருவாக்கப்பட்ட அம்வாச் தீவுகள் இருக்கிறது. பெரிய கட்டிடங்கள், உணவு விடுதிகள், கடற்கரைகள் என்பன இத்தீவின் சிறப்பம்சங்களாகும். அதிகமான வெற்றிகளை ஈட்டித்தந்த பகுரைனின் காற்பந்தாட்ட சங்கமான முகர்ரக்குச் சங்கம் முகர்ரக்கு நகரில் இருந்தது. மேலும் இந்நகரம், சூக் எனப்படும் பாரம்பரிய சந்தை, பாரம்பரிய கலைகள், இசை என்பவற்றின் தாயகமாக விளங்கியது. அலிபகார் என்ற பிரபலமான வெற்றிப்பாடகர் முகர்ரக்கைச் சார்ந்தவர் ஆவார்.
# முகர்ரக்கு

## வரலாறு

பண்டைய இரும்பு கற்கால நாகரிகமான பொனிசியனின் பிறப்பிடமான தைலாசில் இருந்து முகாரக்கின் தோற்றம் தொடங்குகிறது. மேலும் இந்நகரம் 5000 ஆண்டு பழமை வாய்ந்த தில்முன் நாகரிகத்திற்கு முற்பட்டதாகக் கருதப்படுகிறது. ஆனால் தைலாசு சகாப்தத்தில்தான் வரலாற்றுப் பதிவுகளில் முன்னிலை பெற்றுள்ளது. அப்போது பகுரைன் கிரேக்கர்களின் செலுசிட் பேரரசின் கீழ் இருந்தது. முகர்ரக்கு நகரம், சுறா கடவுளுக்கான பேகன் வழிபாட்டுத் தளமாக அர்ப்பணிக்கப்பட்டிருந்தது. இந்நகர மக்கள் பிழைப்பிற்காக கடற்பயணம் மேற்கொண்டு வர்த்தகத்தில் ஈடுபடுபவர்களாக இருந்தனர். நகரத்தில் சுறாவின் மிகப்பெரும் சிலையை அமைத்து ஆவால் தெய்வத்தை வழிபாடு செய்தனர்.  
5 ஆம் நூற்றாண்டில் நெசுடோரியன் இறையியல் கொள்கையை மையமாகக் கொண்ட கிறித்துவ சமயத்தின் பிரதான மையமாக முகாரக் விளங்கியது. அச்சமயத்தில் பாரசீக வளைகுடாவின் தெற்கு கடற்கரைப் பகுதிகளில் இக்கிறித்துவப் பிரிவு ஆதிக்கம் செலுத்தி வந்தது. இதுவொரு மதப்பிரிவு எனக்கருதி இப்பிரிவை சார்ந்தவர்களை பைசண்டைன் பேரரசில் கொடுமைப்படுத்தினர். ஆனால் பகுரைன் அப்பேரரசின் கட்டுப்பாட்டிற்கு வெளியே பாதுகாப்பை வழங்கியது. இன்று முகர்ரக் நகரைச் சுற்றியுள்ள பல கிராமங்களின் பெயர்களில் மடம் என்ற பொருள் கொண்ட அல்-டைர், பிக்குகளின் பாதை என்ற பொருள் கொண்ட குவாலாலி போன்றவை இடம்பெற்று இதைப் பிரதிபலிக்கின்றன.  
1521 இல் போத்துக்கீசர்களும் 1602 இல் பாரசீகர்களும் ஆட்சியை எடுத்துக் கொண்டதைத் தொடர்ந்து அல் முகாரக் 1783 இல் எஞ்சியிருந்த பகுரைன் பகுதிகளுடன் அல் காலிபா வம்சத்தின் கட்டுப்பாட்டில் சென்றது.
# முகர்ரக்கு

## பொருளாதாரம்

வளைகுடா விமான நிறுவனத்தின் தலைமையகம் முகாரக்கில் உள்ளது. பகுரைன் விமான நிறுவனத்தின் தலமையகமும் முகாரக்கின் முகமது மையத்தில் இருக்கிறது.
# முகர்ரக்கு

## அரசாங்கமும் உள்கட்டமைப்பும்

போக்குவரத்து அமைச்சகத்தின் சிவில் விமானப் போக்குவரத்து விவகாரங்கள் துறைக்காக 586 வீடுகள் முகாரக்கில் கட்டப்பட்டுள்ளன.
# முகர்ரக்கு

## கல்வி

அரசாங்கத்தின் கல்வி அமைச்சகம் முகர்ரக்கில் அரசு பள்ளிகளை நடத்துகிறது. அபு பாரியாசு அல்-அம்தானி ஆண்கள் தொடக்கப்பள்ளி, அல்-மாரி ஆண்கள் தொடக்கப்பள்ளி, அசன் பின் தாபித் ஆண்கள் தொடக்கப்பள்ளி, ஓமர் பின் அப்துல்லசீசு ஆண்கள் தொடக்கப்பள்ளி, சேக் மொகம்மது பின் ஈசா அல்-கலீபா ஆண்கள் தொடக்கப்பள்ளி, ஓமர் அல்-கட்டாப் ஆண்கள் தொடக்க மற்றும் இடைநிலை பள்ளி, அப்துல் ஏ. ஆர். ரகுமான் அல்-நாசர் ஆண்கள் இடைநிலைப்பள்ளி, தாரிக் பின் செயாத் ஆண்கள் இடைநிலைப்பள்ளி, மற்றும் மொகாரக் ஆண்கள் உயர்நிலைப் பள்ளி போன்றவை கல்வி அமைச்சகம் நடத்துகின்ற சிறுவர்களுக்கான பள்ளிகள் சிலவாகும். ஆ'அமீனா பின்ட் வகாப் பெண்கள் தொடக்கப்பள்ளி அல்-முகாரக் பெண்கள் தொடக்கப்பள்ளி, மரியம் பெண்ட் ஒம்ரன் பெண்கள் தொடக்கப்பள்ளி , சுபைதா பெண்கள் தொடக்கப்பள்ளி, இசுதிக்லால் கதிசா அல்-குப்ரா பெண்கள் இடைநிலைப்பள்ளி சனூனாபியா பெண்கள் இடைநிலைப்பள்ளி மற்றும் முகாரக் பெண்கள் உயர் நிலைப்பள்ளி போன்றவை பெண்களுக்கான பள்ளிகளாகும்.
# திமிஷ்கு

**தமசுகசு** அல்லது **திமிஷ்கு** (, **') என்பது சிரியாவின் தலைநகரம் ஆகும். இது சிரியாவில் அலெப்போவிற்கு அடுத்த இரண்டாவது மிகப்பெரிய நகரமாகும். பொதுவாக, இது சிரியாவில் *அஷ்-ஷாம்* (, **') என அழைக்கப்படுகிறது. இந்நகரம் *சிட்டி ஆப் ஜாஸ்மின்* ( **) என்ற புனைப்பெயராலும் அழைக்கப்படுகிறது. இது உலகில் பழமைவாய்ந்த குடியேற்ற நகரங்களுள் ஒன்றாக விளங்குவது குறிப்பிடத்தக்கதாகும். தமசுகசு, லெவண்ட்டின் பிரதான சமய மற்றும் கலாச்சார மையமாகும். 2009ன் மக்கள்தொகையின் படி இதன் மக்கள் தொகை 1,711,000 எனக் கணிக்கப்பட்டுள்ளது. மழை நிழல் விளைவின் காரணாமாக தமசுகசு வறண்ட காலநிலையைக் கொண்டுள்ளது. புவியியல் ரீதியாக தமசுகசு அண்டி-லெபனான் மலையின் மலையடிவாரத்தில் அமைந்துள்ளது. நடுநிலக்கடலுக்கு கிழக்குக் கரையாக, கடற்பரப்பிற்கு மேலாக உள்ள ஒரு பீடபூமியில் இது அமைந்துள்ளது. பாரதா ஆறு தமசுகசுக்கு இடையில் ஓடுகிறது.  
கி.மு இரண்டாவது மில்லேனியத்தில் இங்கு முதல் குடியேற்றம் அமைக்கப்பட்டது. அப்போது 661 தொடக்கம் 750வரை உமையா கலீபகத்தின் தலைநகரமாக இது தெரிவு செய்யப்பட்டிருந்தது. அப்பாசியக் கலீபகத்தின் வெற்றியின் பின்னர் இசுலாம் பக்தாத்திற்கு நகர்ந்தது.
# திமிஷ்கு

## காலநிலை

இதன் காலநிலை கோப்பென்-கெய்கர் வகைப்பாட்டின் படி அண்டி-லெபனான் மலையின் மழை நிழல் விளைவு காரணமாகவும், கடல் நீரோட்டங்கள் நிலவுவதனாலும் குளிர் நிலப்புல்வெளிக் காலநிலை என வகைப்படுத்தப்பட்டுள்ளது. தமசுகசு கோடைகாலத்தில் குறைந்த ஈரலிப்புடன் சூடாகவும், வறண்டும் காணப்படும். இது குளிர்காலத்தில் குளிராக காணப்படும். சிலவேளைகளில் ஓரளவு மழையும் பெய்யும்; இடைக்கிடை பனிப்பொழிவும் ஏற்படும். இதன் அக்டோபர் தொடக்கம் மே வரையிலான வருடாந்த மழைவீழ்ச்சி ஆகும்.
# திமிஷ்கு

## இதனையும் காண்க

- பண்டைய டமாஸ்கஸ் நகரம்
# யோசப் பிரான்சுவா தூப்ளே

யில் உள்ள தூப்ளே சிலை]]
**யோசப் பிரான்சுவா, மார்க்கி தூப்ளே** (*Joseph-François, Marquis Dupleix*, 1 சனவரி 1697 – 10 நவம்பர் 1763) இந்தியாவின் பிரெஞ்சு குடியேற்றங்களின் தலைமை ஆளுனராக இருந்தவர். இவர் பிரித்தானியக் கிழக்கிந்திய நிறுவனத்தின் ராபர்ட் கிளைவிற்கு எதிரியாக விளங்கினார்.
# யோசப் பிரான்சுவா தூப்ளே

## வாழ்க்கை வரலாறு

### திருமண வாழ்க்கை

ஏப்ரல் 17, 1741 வெள்ளி கிழமை அன்று தனது நண்பர் வின்சென்டின் மனைவியான விதவை ழான் ஆல்பெர்ட்டை திருமணம் புரிந்தார். அப்போது ழான் 11 குழந்தைகளின் தாயாவார். பேரழகியான ழானை, 11 குழந்தைகளின் தாயாக இருந்தும் திருமணம் செய்துகொண்டார். ழான் எந்த புதுச்சேரியில் சாதாரண வணிகரின் மனைவியாக இருந்தாரோ அந்த ஊருக்கே கவர்னரின் மனைவியாக வந்தார். கணவரின் பதவியை பயன்படுத்தி ஊரையெல்லாம் வளைத்துப் போட்டார், பிரபலமான சிவன் கோயிலை இடிக்க தூப்ளேக்ஸ் ஆணையிட்டதுக்கு பின்புலமாக இருந்தவர் அவருடைய மனைவி ழான். பின்பு 12வது குழந்தை தூப்ளேக்சுக்கு பிறந்து ( அன்றே இறந்ததாகவும் ஒரு தகவல் உண்டு) சில நாட்களில் இறந்தும் போனது. பின்பு சில நாட்களில் அரசியலில் எதிர்பாராத வீழ்ச்சியை டூப்லெக்ஸ் சந்தித்தார். பெரும் முறைகேடுகளை செய்ததாக பிரான்சுக்கு விசாரணைக் கைதியாக அழைத்து விசாரிக்கப்பட்டார். ழானை உடன் வரவேண்டாம் என்று தூப்ளேக்ஸ் கூறியதை ஏற்காமல் ழானும் கூடவே சென்றார். பிரான்சில் வறுமையில் வாடினார் ழான். எப்படியாவது மீண்டும் புதுச்சேரிக்கு சென்றுவிடவேண்டும் என்று எண்ணிய ழானின் எண்ணம் நிறைவேறாமலேயே தனது 50-வது வயதில் 1756-ம் வருடம் பிரான்சில் காலமானார்.